Vrou sterf ná gooi van klip deur motorruitPieter en Irene Myburgh. Foto: Verskaf Irene en haar man, Pieter (42), het omstreeks 20:00 Dinsdagaand van hul huis in Rustenburg na Pretoria gery aangesien Irene die volgende dag ŉ operasie by Unitas-hospitaal in Centurion moes ondergaan. Hans Myburgh, Irene se swaer, het aan Maroela Media gesê sy broer en skoonsuster het op die R24 tussen Rustenburg en Magaliesburg gery waarna hulle die Pelindaba-pad na Pretoria-Wes gevat het. “Hulle is verby die eerste tolhek waarna daar ŉ reusebrug oor die pad is. Hulle het onderdeur die brug gery toe die klip aan Irene se kant deur die voorruit is. Die klip het haar onder haar ken teen die keel getref en sy is op slag dood.” ‘n Foto van die motor Myburgh het gesê sy broer en Irene was skoolliefdes. “Ons het die aand nog saam geëet en haar sterkte toegewens vir die operasie voor ons totsiens gesê het. My broer en die twee kinders vat dit baie hard. Pieter en Irene het ŉ fantastiese liefde gehad en dis net weg. Dis hartverskeurend. Irene se ma se hart is gebreek.” Die klip wat deur die ruit gegooi is